open-index/open-wikipedia-markdown huggingface dataset:
El diañu (curtiumetraxe)

**El diañu** ye un curtiumetraxe d’animación español de 2018, escritu y dirixíu pol asturianu Samuel Fernandi. La película combina la mitoloxía asturiana, más en particular la lleenda del Diañu Burllón, con una historia enraigonada na tradición minera de Asturias.

## Argumentu
La historia céntrase en Xuan Vallina, un mineru asturianu qu’atopa metanes un castañéu un caballu blancu raru, con una mancha prieta na frente. Xuan nun sabe qu’en realidá l’animal ye’l *Diañu Burllón* de les vieyes lleendes, nes que naide yá nun cree. El curtiumetraxe narra la confrontación ente la tradición minera y la mitoloxía popular asturiana, emplegando una animación tradicional sobre manera en blanco y negro con illustraciones llimpies.

## Voces
José Antonio Lobato (Xuan), Carmen Gloria García (Maruxa) y Pepe Mieres (El Diañu). 

## Producción
El Diañu foi’l proyectu de fin de cursu de Samuel Fernandi nel Master d’Animación de la Universidad Politécnica de Valencia.  La so creación emplegóse l’animación tradicional 2D dixital.

## Premios y reconocimientos
Dende 2018 ye parte del Catálogu de Curtiumetraxes de Laboral Cinemateca pa la so distribución y promoción en certámenes cinematográficos.

El curtiumetraxe foi seleccionáu y premiáu en dellos festivales nacionales ya internacionales. Ente los sos reconocimientos inclúyense:

* *Premio Encuentro Audiovisual de Jóvenes* nel Festival Internacional de Cine de Valencia - Cinema Jove 2018.
* Meyor Curtiumetraxe d’Animación y Meyor Banda Sonora nel Feelmotion Film Festival.
* Selección na *Students Competition* del Festival Internacional de Cine d’Animación de Bilbao Animakom 2019.
* Selección nel Cortoons Festival de Gandía (2019).
* Selección na Sección Oficial d’Animación del VI Festival de Cine y Televisión Reino de León.

## Referencies

## Enllaces esternos
El trabajo o a quién le pertenece el mundo

**El trabajo o a quién le pertenece el mundo** ye un documental social de 2019 dirixíu por Elisa Cepedal qu’aborda l’escayimientu de la **industria minera n’Asturies** y la desindustrialización de la rexón que sigue darréu.

## Argumentu
La historia céntrase na barriada d’un pueblu mineru que se tresforma nun campu batalla mentes un conflictu ente la policía antidisturbios y los güelguistes. Unos neños nel recréu son testigos del conflictu ente antidisturbios y güelguistes. Tres el fracasu de la última güelga, la calma vuelve a les calles y los trabayadores vuelven al trabayu cola seguranza de que los pozos van zarrar darréu y ensin solución dala. La película ye una crónica emocional y política que retrata a la comunidá per aciu de la etno-ficción, pescudando nel dilema de los trabayadores ente l’acción colectiva y la desidia frente a l’acabación del so mou de vida. 

## Producción y Contestu
* La película ye’l debú en solitario nel llargumetraxe de l’asturiana Elisa Cepedal, graduada en Belles Artes y Cine na London Film School. El proyectu foi seleccionáu, xunto a Vida vaquera de Ramón Lluís Bande, na primer convocatoria d’ayudes a la proyección de proyectos de non ficción de Laboral Cineteca. 
* Cepedal volvió temporalmente a la so Asturies natal dende’l Reinu Xuníu pa rodar esta obra, motivada polo qu’ella albidraba como una frayadura nel movimientu obreru asturianu y na conciencia de clas de la cuenca minera.
* El títulu de la película ye un homenaxe directu a la película alemana de 1932 *Kuhle Wampe oder: Wem gehört die Welt* (‘*A quién pertenez el mundu’*), escrita por Bertolt Brecht y dirixida por Slatan Dudow, considerada la única película d’ideoloxía comunista fecha demientres la República de Weimar.

## Distribución y festivales
La película foi seleccionada y proyectada en dellos festivales internacionales de cine documental, incluyendo’l DocLisboa Festival Internacional de Cine Documental (2020) na so Competición Internacional, Competiçao International Festival de Cine Documental Alcances (2020), Sección Oficial a concursu Sheffield International Documentary Festival (2020), Festival de Cine Independiente de Madrid (2019) y Festival Internacional de Cine de Xixón (2019).  

## Reacciones

## Premios y reconocimientos

## Referencies

## Enllaces esternos
Vida vaquera

**Vida vaquera** ye una película documental española de 2016 dirixida por Ramón Lluís Bande. La obra retrata la vida y les costumes de los vaqueiros d’alzada, una comunidá treshumante que pobló munches brañes d’Asturies, con un mou de vida que ta en camín de desapaecer.

## Argumentu
*Vida vaquera* ábrese con una serie de semeyes antigües. Vemos campesinos. Vaques. Praos. Too en blancu y negru. Ente cada una de les semeyes intercálase un pedazu d’un testu de Xovellanos de finales del sieglu XVIII, al rodiu de la vida de los vaqueiros. Esti arranque funciona a mou de prólogu d’una película que tien otros tres episodios: el trabayu de los vaqueiros col ganáu, no cimero les brañes; la baxada pel iviernu a los pueblos de la mariña, pa resguardase del fríu; y un epílogu onde una muyer cuenta cómo yera la vida de los vaqueiros enantes, cuando viaxaben con mules y ensin grandes pertenencies.

La película adiéntrase nes fondures de los montes d’Asturies pa documentar la esistencia y el mou de vida de los vaqueiros de alzada, un grupu humanu con una cultura y un sistema de sosistencia nómada y treshumante que, por causa de la evolución de los tiempos y los camudamientos sociales, ta sufriendo un procesu de desaniciu.

## Producción
El llargumetraxe prodúxolu De la Piedra Producciones y Vera Robert. El so desendolcu foi patrocináu por Laboral Cinemateca. La película surde del trabayu previu de Bande en *L'alzada*, una serie de televisión emitida pola Televisión del Principado de Asturias (TPA) en 2014, onde yá s’abordaba la temática de les comunidaes treshumantes asturianes.

## Festivales
La obra proyectóse en certámenes como la **Semana del Audiovisual Contemporaneu d’Uviéu (SACO)** y el D'A Film Festival (2017). Internacionalmente, seleccionóse pal Buenos Aires Festival Internacional de Cine **Independiente (BAFICI)** en 2017.

## Recepción

## Referencies

## Enllaces esternos
Atolón Satawan

**Satawan** (tamién Satowan} ye un atolón nel Océanu Pacíficu. Xeográficamente pertenez a les islles Mortlock nel archipiélagu de les Islles Carolines y políticamente a la rexón insular Mortlocks nel estáu de Chuuk, Islles Chuuk,  nos Estaos Federaos de Micronesia.

Según el censu de 2000, el atolón tien una población de 2935 habitantes. Del área total de 419 km² (incluyida la llaguna), namá 5,1 km² son tierra. 

Mientres la marea baxa, los residentes y visitantes pueden caminar al traviés del petón espuestu pa llegar a la islla vecina de Ta, creando una ponte terrestre envernada ente asentamientos. Esti pasu natural reflexa la relación cercana ente les comunidaes insulares y les sos agües circundantes.

Un campu d'aviación xaponesa alcontrábase nel atolón mientres la Segunda Guerra Mundial. Dempués del final de la guerra, el territoriu pasó so alministración d'Estaos Xuníos y eventualmente convirtióse en parte de los Estaos Federaos de Micronesia.

## Conceyos
El atolón Satawan alministrativamente consta de cuatro de los 40 conceyos del Estáu de Chuuk, llamaos según el nome de los castros principales:

# Satowan (Satawan) (esti )
# Ta (sur)
# Kuttu (Kutu) (oeste )
# Moch (More ) (norte )

## Islles
La siguiente llista de 33 islles nomaes (motus) ta incompleta. Empieza nel norte con Moch al este de la Canal del Norte, y sigue nel sentíu de les aguyes del reló :

## Ver tamién
* Xeografía de los Estaos Federaos de Micronesia
* Xeografía d'Oceanía

## Referencies

## Enllaces esternos

*[Donald W. Buden: Reptiles of Satawan Atoll and the Mortlock Islands, Chuuk State, Federated States of Micronesia, Manuscript accepted 14 August 2006]
Islles Nomoi

**Islles Nomoi** tamién conocíes como Islles Mortlock, son un grupu de trés grandes atolones nel estáu de Chuuk, islles Chuuk, parte de los Estaos Federaos de Micronesia. Tán asitiaos a unos 250 km al sureste de Chuuk.

Satawan, el atolón del sur, ye el más grande. Tantu Ettal, nel norte, y Lukunor nel nordeste son muncho más pequeños.
El capitán James Mortlock afayó los dos conxuntos d'islles, el 19 y 27 de payares de 1795. Confuso, dambos fueron llamaos más tarde como Islles Mortlock.

## Ver tamién
* Xeografía de los Estaos Federaos de Micronesia
* Xeografía d'Oceanía

## Referencies

## Enllaces esternos

*Mapcarta, situación de Mortlock]
*Mapcarta, islles Mortlock
ReMine, el último movimiento obrero

**ReMine, el último movimiento obrero** ye una película documental española de 2014, dirixida por Marcos M. Merino con guión del director y de Marta D. Crestelo. Retrata la gran güelga minera de 2012 n’Asturies, centrándose na resistencia de más de 4.000 mineros contra los recortes del gobiernu y la so llucha pola supervivencia del sector del carbón. El documental llogró premios y reconocimientos internacionales. *ReMine* ye un exerciciu de cine directu que documenta la épica de la resistencia obrera y la dignidá de los mineros, plantegando la entruga de qué pasa cuando los supervivientes del últimu movimientu obreru s’enfrenten a un mundu que yá nun ye’l d’enantes.

## Argumentu
La película ye una narración audiovisual, ensin voz n’off nin entrevistes. El documental asítiase en mayu de 2012, en plena crisis económica n’España. Más de 4.000 mineros asturianos deciden declarar una güelga indefinida pa protestar contra los recortes aprobaos pol gobiernu español. *ReMine* sigue la llucha y la organización de los trabayadores, que faen protestes diaries: cortar carreteres, enzarrase a 700 metros de fondura nun pozu mineru y una marcha andando de 500 kilómetros hasta Madrid. Pero yá nada nun ye como yera… nin tan siquieramente los supervivientes del últimu movimientu obreru. El llargumetraxe entama con una xornada llaboral nel Pozu Santiago (Ayer).

## Producción
La película foi autofinanciada polos sos productores y por cientos de llectores d’un llibru-DVD denomáu *#resistenciaminera*, una publicación editada, financiada y distribuyida pol director de *ReMine* y el fotoperiodista asturianu Javier Bauluz.  El llibru inxer 52 semeyes de Bauluz y un DVD con cuasi dos hores del metraxe rodáu mentes el conflictu que, a lo cabero, nun s’emplegó nel montaxe final de *ReMine*. La primer edición de *#resistenciaminera* escosóse en 20 díes.

## Información complementaria
El director contó col sofitu del fotógrafu y reporteru asturianu Javier Bauluz. Refierse a él como mentor pa movese entre ruedes quemaes y voladores españando pel aire. «*Enseñóme cómo hai que ponese pa grabar y a buscar llinies de salida nos enfrentamientos, por eso nun llegué a pasar demasiáu mieu... Él ta avezáu a que sía con bales»*.

## Estrenu
El so estrenu mundial foi nel Festival Internacional de Cine Independiente de Buenos Aires (BAFICI).

## Reacciones

## Premios y reconocimientos
El documental foi reconocíu con dellos premios internacionales. Ente ellos llogró una Mención Especial del Xuráu na sección Derechos Humanos de la 16.ª edición del BAFICI (Buenos Aires Festival Internacional de Cine Independiente), nel que’l xuráu, compuestu por tres cineastes de Brasil, Arxentina y Colombia apautóse pa destacar la narrativa de la película.

### Festival Internacional de Cine Independiente de Buenos Aires (BAFICI)

### Festival de Cine Europeo de Sevilla (SEFF)

### Festival de Cine Español de Nantes

### Festival de la Memoria de Morelia

### Festival Cine Horizontes de Marsella

### Festival Cineuropa de Santiago de Compostela

### Biennale du Cinema Espagnol d'Annecy

### Premios Goya

## Referencies

## Enllaces esternos
Hotel Asturies

**Hotel Asturies** ye un mediumetraxe documental sobre’l cine asturianu dirixíu por Ramón Lluís Bande en 2019.
## Argumentu
Demientres la celebración de la 56 edición del FICX, nueve cineastes asturianos con película nel certame pasen pel cuartu 207 del Hotel Asturies pa reflexonar sobre la esistencia del cine asturianu. La propuesta foi que cada cineasta dirixera la so participación na película. Caún, solu nel cuartu, decidiría cuándo entamar a grabar, cuándo cortar la toma y qué facer nel tiempu que la cámara taba grabando. Como sofitu, una fueya con tres entrugues: ¿Qué relación tien que tener el cine col territoriu onde naz? ¿Cree que se pue falar de la esistencia d’un cine asturianu? ¿Qué carauterístiques lu definen o, pal casu de nun existir, lu podríen definir? Los cineastes podíen contestar o inorar les entrugues. Nun iPad, la película Así es Asturias, de Juan Antonio Cabezas.

## Cineastes convidaos
Diego Llorente, Eliana Álvarez Martínez, Juan Caunedo, Marcos M. Merino, Pablo Casanueva, Fernando Lorenzana, Luis Trapiello, Tito Montero, Javier Rebollo, Elisa Cepedal y Tito Montero.

## Producción
La película rodóse nel Hotel Asturies de Xixón demientres la edición del FICX de 2018, aprovechando la participación de los cineastes nes destremaes secciones del festival.

La producción ye de De la Piedra Producciones.

## Información complementaria
La película ye un homenaxe a la película *Room 666* rodada en 1982 pol cineasta alemán Wim Wenders demientres el Festival de Cannes.

## Estrenu
Estrenóse’l 21 de payares de 2019 nel Festival Internacional de Cine de Xixón.

## Ver tamién
* Cuartu 207

## Referencies

## Enllaces esternos
El Cine, 5

**El cine, 5** ye una película documental española de 2023 dirixida y escrita por Elisa Cepedal. La obra ye un calón na memoria colectiva de Los Barreros, un pueblín mineru d’Asturies, contrastando’l so pasáu de resistencia y solidaridá col so paisaxe post-industrial d’anguaño. Ye tamién el pueblu onde nació la directora.

## Argumentu
Depués de zarrar el Pozu Carrio, símbolu del fin d’una industria que marcó’l calter d’un pueblu, Los Barrerros enfréntase a la despoblación y l’escaezu. A partir del archivu fotográficu de so güelu, Corsino García Alonso, fotógrafu y mineru, la cineasta criada en Los Barreros, Elisa Cepedal, retrata la vida nesi llugar asturianu ente finales de los años sesenta y principios de los setenta, un tiempu nel que los mineros teníen qu’aunise pa salir alantre.

El percorríu per dalgunes semeyes nes que se pue ver a xente del pueblu acompáñase coles voces de muyeres vieyes a les que nunca-yos veremos la cara pero que recuerden quién fueron les persones qu’apaecen retrataes. La voz en off esplica non solo la historia d’aquellos habitantes de Los Barreros del pasáu, tamién cómo yera entós la vida nes mines, les güelgues, la represión, la solidaridá y les lluches que constituyeron el día a día. 

## Premios y reconocimientos

* Premiu Europa Film Festivals del Festival Internacional de Cine de Xixón 2023.
* La revista *A Cuarta Parede* conseña la película nel llistáu de les meyores películes de 2023: *El cine como artesanía, el montaxe como cuestionamientu de la imaxe.*

## Recepción

## Referencies

## Enllaces esternos
 
* Elisa Cepedal explica El Cine, 5. Vídeo.
El pasado presente

**El pasado presente** ye un documental de Tito Montero inspiráu en principiu na novela *[[La aldea perdida]]* d’Armando Palacio Valdés de 1903. Ye la versión cinematográfica de la webserie *[[Regreso a la aldea perdida]]* onde s’analiza la realidá socioeconómica d’Asturies y el retu d’enfrentase al futuru.

## Argumentu
La cineasta asturiana Elisa Cepedal vuelve a les Cuenques Mineres d’Asturies, depués de más d’una década viviendo n’Inglaterra, col envís de rodar una película sobre’l final de los dos sieglos d’historia de la minería del carbón. Per aciu del so retornu, el documental espón cómo al so alredor "otros restos del pasáu de la so tierra amorrenten". Tamién analiza destremaes realidaes sociales y económiques de l’Asturies de la segunda década del sieglu XXI, venceyando la historia llaboral y cultural col presente. Paisaxe y estética xueguen un papel cimeru nesti percorríu pela rodiada rural, industrial y urbana de la rexón. La película reflexona sobre l’Asturies que foi, la que ye y la que sedrá.

## Producción ya información complementaria
La inspiración inicial de la película ye la novela *La aldea perdida* d’Armando Palacio Valdés de 1903. "*En dambos casos son obres artístiques –una lliteraria, otra audiovisual– que rellaten "un procesu de transición económica"* esplica Montero. *En "La aldea perdida" cuéntase la industrialización de la rexón. En "El pasado presente", lo contrario: el procesu de perda industrial que carez Asturies yá dende hai munchos años.*

La película ye la versión cinematográfica d’un proyectu tresmedia más ampliu desendolcáu por Tito Montero pa la Radiotelevisión del Principado de Asturias (RTPA) col títulu de *Regreso a la aldea perdida*. Esti proyectu incluyó la película, dos capítulos pa televisión y catorce episodios que conformaron la primer webserie de la historia de la televisión pública asturiana. La película contó cola collaboración de la RTPA.  

## Festivales
Presentóse nel Festival de Cinespaña en Toulouse, Francia y nel Festival Internacional de Cine de Xixón (FICX) de 2018,​ ente otros festivales.

## Reacciones

## Referencies

## Enllaces esternos
Hilos

**Hilos** ye una película documental española de 2022 dirixida por Tito Montero. La cinta, estrenada nel Festival Internacional de Cine de Xixón (FICX), abarca temes de memoria histórica, el despoblamientu rural y la intimidá familiar.

## Argumentu
El documental naz del primer títulu que'l so director Tito Montero-y dio al proyectu: *Notas sobre el silencio*, refiriéndose al silenciu institucional y familiar qu'arrodiaba al so güelu paternu, Felipe García Moro, muertu na batalla de Cimeru n'agostu de 1937, cuando la Guerra Civil Española.

El filme sigue dos "filos":

* El de so padre, Roberto García, al que'l director-y plantega la entruga de si podría atopar el sitiu exactu onde morriere'l so padre (el güelu de Tito). Per aciu d'esta busca asoléyase'l desconocimientu que la propia familia tien sobre la figura del güelu, borráu pola historia.
* El de Carmen, que reflexona sobre'l despoblamientu de la zona rural.

Rodada nel primer branu de la pandemia de COVID-19, la película entellaza estes narratives de memoria y territoriu, amosando la intimidá de la familia del director. El propiu Montero calificóla como una película "*ética y estéticamente minifundista*".

## Repartu
La película cuenta cola participación de:

* Roberto García González
* María del Carmen Rodríguez
* Felipe García González
* Pablo Martínez Corral
* Lita Prada
* Lito Montoto

## Producción y estrenu
* **Añu de producción**: 2022
* **Empresa productora**: De la Piedra Producciones, S.L.

## Recepción
El documental presentóse na sección Tierres en Trance del Festival Internacional de Cine de Xixón (FICX) en 2022.

## Premios y reconocimientos
**[[Festival Internacional de Cine de Xixón]] (2022)**

## Referencies

## Enllaces esternos
Lukunor

**Lukunor** ye un atolón del distritu de les Mortlocks, nes islles Carolines. Ye una municipalidá del Estáu de les islles Chuuk, unu de los Estaos Federaos de Micronesia. Ta asitiáu a unos 264 km al sureste de Chuuk y a unos 8 km de Satowan. El atolón cunta con unu llargor de 13,5 km d'oriente a poniente y d'unos 8 km de norte a sur. Consiste n'una cadena ininterrumpida de 39 km zarrando una llaguna de 55 km².

El cantu norte ye ampliu y xeneralmente ta somorguiáu o anubiertu; la so sección oriental contién dos pequeños castros. El cantu sur del atolón ye estrechu y contién 16 castros, incluyendo les principales mases continentales del atolón, allugaes nos estremos este y oeste. Los 18 castros de Lukunor tienen una superficie total de 2,8 km²; Likinioch, la islla más grande tien una superficie de 1,28 km².

Lukunor foi afayáu pol capitán James Mortlock en 1795 y visitáu pol rusu Friedrich Benjamin Graf von Lütke en 1828.

El atolón ta habitáu por 1,104 persones (2008).

El clima carauterízase por fuertes agües mientres tol añu, altu mugor y temperatures costantemente altes, lo que da llugar a exuberantes selves tropicales y una rica biodiversidá. Les variaciones estacionales de temperatura son mínimes.

## Flora de LuKunor
Amenaces de les plantes a los ecosistemes del Pacíficu 
*http://www.hear.org/pier/locations/pacific/fsm/chuuk_islands/lukunor/specieslist.htm llistáu d'especies presentes nel atolón de Lukunor (Núkúnooch) clasificaes pol nome científicu. 

## Referencies

## Enllaces esternos

*Plantes invasives en les islles de Chuuk
Saturno Cerra

**Saturno Cerra Pendás** , foi un actor y pintor asturianu.

## Biografía
L'estañíu de la Guerra Civil Española marcó'l fin de la so formación educativa. Tenía 12 años, y rematada la contienda. Con apenes 15 años, Cerra empezó a trabayar como peón de'arbañil por distintes localidaes del conceyu de Ribeseya. En faciendo'l Serviciu Militar, treslladóse a vivir a Uviéu. Más tarde casóse con una muyer y camudóse a Madrid.

En Madrid el so primer trabayu foi de peón, hasta que decidió solicitar un puestu en Galerías Preciados, los grandes almacenes fundaos pol asturianu Pepín Fernández. Tuvo nueve años en Galerías Preciados y llegó a vender como dependiente 7 millones de pesetes al añu. Por razones desconocíes, les autoridaes empecipiaron un procesu contra él, dempués de lo que divorcióse de la so esposa, abandonó la galería y camudóse a Brasil. Tamién intentó establecese en Canadá, Méxicu y Australia, pero negaron-y la visa.

Ellí vendió perfumes, cremes, ingresó na *Escuela de Arte Dramático* ya interpretó la so primera película, *Bruma seca*, en 1961. Dempués d'eso, apaeció en docenes de películes, pero inda dedicó la mayor parte del so tiempu a la pintura. En 1965 tornó a España. De primeres namá quería visitar a la so madre en Sebreñu, pero finalmente quedóse en casa y empezó a trabayar n'Almería faciendo películes.

Protagonizó dellos spaghetti western películes n'España ya Italia nos años 60 y principios de los 70. En 1968, tamién protagonizó la llexendaria película de Sergio Leone, en 1968, *Érase Una vegada L'Oeste*. Cuando los westernes pasaron de moda, Cerra apaeció en películes de diversos xéneros, como comedies, drames, series de televisión y películes d'horror. Trabayó con reconocíos directores españoles como Luis Buñuel, Pedro Lazaga y Antonio José Betancor.

Dempués de 1990 abandonó'l mundu del cine y tornó a la so tierra natal, Asturies. Casóse una vegada más mientres la so vida y tuvo diverses relaciones con muyeres. Yera padre de trés fíos.

Foi bon amigu del actor asturianu Frank Braña, con quien protagonizó delles películes del xéneru spaghetti western rodaes n'Andalucía. Los sos pasatiempos favoritos yeren el golf, la llectura y la cocina. Yera unu más ente los que frecuentaben las conxustes de Gregorio Marañón y José Martínez Ruiz Azorín.

El 2011, fue homenaxáu nel I Festival Internacional del Cine Western que celebróse n'Almería.

## Referencies

## Enllaces esternos

* 
*
La calle del agua

**La calle del agua** ye una película documental de Celia Viada Caso estrenada en 2020 que rescata del escaezu la figura de Benjamina Miyar, pionera de la fotografía asturiana, que sufrió la represión franquista.

## Argumentu

Benjamina Miyar (1888-1961) foi una de les primeres fotógrafes profesionales d’Asturies. Foi pionera tamién como reloxera. Vivía y tenía l’estudiu na Calle del Agua de Corao, so los Picos de Europa. Defensora de la República, formó parte de la resistencia antifranquista. El documental propón un diálogu cola propia Benjamina Miyar per aciu de les sos semeyes y la narración en off de la directora del documental. Lleváronla presa y sometiéronla a tortura pero nun llograron doblegala. Nel documental apaecen los propios vecinos de Corao.

## Otros datos

El nome de Benjamina Miyar conséñase en llibros sobre la Guerra Civil d’Asturies. Tamién l’historiador Paco Pantín fixo llabor de documentación y dixitalizó munches de les sos semeyes. Tuvo condenada al escaezu demientres munchos años.

El proyectu recibió’l premiu *OpenEcam Work-in-progress* nel Festival Internacional de Cine de Xixón de 2019 lo que permitió poder disponer añu y mediu de les instalaciones de la Escuela de Cine de Madrid.

## Recepción

## Premios y reconocimientos

Nel FICX58

* Premiu FIPRESCI a la meyor dirección
* Premiu RTPA al meyor llargumetraxe asturianu
* Premiu Alma al meyor guión de película española
* Premiu DCP Deluxe
* Premiu del Públicu
* Premiu del públicu de la competición *Tierres en trance* a la distribución
* Premiu Europa Xoven

## Referencies

## Enllaces esternos
Stefan Küng

**Stefan Küng**  ye un ciclista suizu que pertenez al equipu , de categoría UCI WorldTeam.

## Referencies

## Enllaces esternos
Esqueiru

L**'Esqueiru** ye un ríu d'Asturies. Naz en Mones, nel conceyu de Valdés, pasa a Cuideiru (travesando peles parroquies de Soutu Lluiña, Samartín de Lluiña y Arcayana) y muerre na sablera de San Pedru La Ribera.

## Afluentes
Los sos principales afluentes son los ríos Panizal, la Piedra, Llanteiru y Arquiḷḷina.

## Referencies

## Enllaces esternos
Adrián Celador

**Adrián Celador Ponga**  ye un . Formóse nes categoríes inferiores del Athletic Club y del Danok Bat.

## Referencies

## Enllaces esternos
James Garner

**James Scott Garner** (nome de nacencia: **Bumgarner**; ) foi un actor d'Estaos Xuníos. Interpretó papeles principales en más de 50 películes, ente les que s'inclúin *[[The Great Escape (película)|The Great Escape]]* (1963) con Steve McQueen; *[[The Americanization of Emily]]* (1964) de Paddy Chayefsky con Julie Andrews; *[[Cash McCall]]* (1960) con Natalie Wood; *[[The Wheeler Dealers]]* (1963) con Lee Remick; *[[Darby's Rangers]]* (1958) con Stuart Whitman; *[[36 Hours (película de 1964)|36 Hours]]* (1965) de Roald Dahl con Eva Marie Saint; como estrella de carreres de Formula 1 en *[[Grand Prix (película de 1966)|Grand Prix]]* (1966); *[[Marlowe (película de 1969)|Marlowe]]* (1969) de Raymond Chandler con Bruce Lee; *[[Support Your Local Sheriff!]]* (1969) con Walter Brennan; *[[Victor/Victoria]]* (1982) de Blake Edwards con Julie Andrews; y *[[Murphy's Romance]]* (1985) con Sally Field, pola que recibió una nominación al Óscar al meyor actor. Tamién protagonizó diverses series de televisión, incluyíes papeles populares como Bret Maverick na serie del oeste de los años 1950 de la ABC, *[[Maverick (serie de televisión)|Maverick]]*, y como Jim Rockford na serie de detectives privaos de los años 1970 de la NBC, *[[The Rockford Files]].*

La carrera y popularidá de Garner siguieron nel sieglu XXI con películes como *[[Space Cowboys]]* (2000) con Clint Eastwood; la película d'animación ** (2001) (trabayu de doblaxe) con Michael J. Fox y Cree Summer; *[[The Notebook]]* (2004) con Gena Rowlands y Ryan Gosling; y nel so papel de comedia televisiva como Jim Egan en *[[8 Simple Rules]]* (2003-2005).

## Referencies

## Enllaces esternos
James Mason

**James Neville Mason**  foi un actor inglés. Algamó un ésitu considerable nel cine británicu enantes de convertise en estrella en Hollywood. Foi nomáu a tres Premios Óscar, tres Globos d'Oru (ganando una vegada) y dos Premios BAFTA a lo llargo de la so carrera.

## Referencies

## Enllaces esternos
TUI fly Belgium

**TUI fly Belgium**, rexistrada llegalmente como *TUI Airlines Belgium nv* y anteriormente conocida como *Jetairfly*, ye una compañía aérea belxicana de vuelos regulares y chárter con sede nel aeropuertu de Bruxeles.

La aereollinia ye una filial de TUI Group. Les sos compañíes hermanes inclúin TUI fly Netherlands, TUI fly Deutschland (Alemaña), TUI Airways (Reinu Xuníu) y TUI fly Nordic (Suecia).

## Referencies

## Enllaces esternos
Wikipedia n'azerbaixanu

La **Wikipedia n'azerbaixanu** () ye la edición n'idioma azerbaixanu de Wikipedia, entamada'l 21 de xineru de 2002. 

## Referencies

## Enllaces esternos
Islles Chuuk

Les **islles Chuuk**, enantes llamaes **islles Truk** o **atolón Truk**, son un atolón del océanu Pacíficu asitiáu a unos 1800 km (970 milles náutiques) al nordeste de Nueva Guinea y que forma parte del estáu de Chuuk, dientro de los Estaos Federaos de Micronesia.

Un petón protector de 225 km zarra un puertu natural de 79 × 50 km,con un área de 2130 km2.

Tien una superficie terrestre de 93,07 km², con una población de 36 158 habitantes y una elevación máxima de 443 m s. n. m.

La ciudá de Weno na islla de Moen funciona como la capital del atolón y la capital del estáu, y ye la ciudá más grande de los Estaos Federaos de Micronesia, con 13 700 habitantes.

El atolón Chuuk foi la principal base naval del Imperiu de Xapón nel teatru del Pacíficu Sur mientres la Segunda Guerra Mundial (1939‑1945). Foi el sitiu d'un gran ataque estaoxunidense mientres la Operación Hailstone en febreru de 1944 y de la Operación Inmate, un pequeñu asaltu realizáu poles fuerces britániques y canadienses en xunu de 1945.

## Nome
Chuuk significa monte nel idioma chuukés. La llaguna conocíase principalmente como Truk (una pronunciación incorrecta de Ruk), hasta 1990. Otros nomes incluyíen **Hogoleu**, **Torres**, **Ugulat** y **Lugulus**.

## Xeografía
Les islles Chuuk son parte del grupu más grande de les islles Carolines.

La área consta d'once islles principales (correspondientes a los once conceyos de la llaguna de Truk, que son Tol, Udot, Fala-Beguets, Ramanum y Eot del grupu de les islles Faichuk, y Weno, Fefen, Dublón, Uman, Param y Tsis del grupu de les islles Namoneas) y 46 más pequeñes dientro de la llaguna, más 41 nel cantu del petón de coral.

La siguiente ye una llista d'islles, localidaes y población según el censu de 2010:

## Referencies

## Enllaces esternos
John Boorman

**John Boorman**  ye un cineasta británicu. Ye más conocíu por dirixir películes como *[[Point Blank (película de 1967)|Point Blank]]* (1967), *[[Hell in the Pacific (película de 1968)|Hell in the Pacific]]* (1968), *[[Deliverance]]* (1972), *[[Zardoz]]* (1974), *[[Exorcist II: The Heretic]]* (1977), *[[Excalibur (película de 1981)|Excalibur]]* (1981), *[[The Emerald Forest]]* (1985), *[[Hope and Glory (película de 1987)|Hope and Glory]]* (1987), *[[The General (película de 1998)|The General]]* (1998), *[[The Tailor of Panama (película de 2001)|The Tailor of Panama]]* (2001) y *[[Queen and Country (película de 2014)|Queen and Country]]* (2014).

Boorman dirixó 20 películes y recibió cinco nominaciones a los Premios Óscar, dos veces como meyor direutor (por *Deliverance* y *Hope and Glory*), dos nominaciones a los Premios BAFTA y tres a los Premios Globu d'Oru. Tamién se-y atribúi la creación de los primeros *[[screener|screeners]]* de los Premios Óscar pa promocionar *The Emerald Forest*.

## Referencies

## Enllaces esternos
Asbecesta pilifera

***Asbecesta pilifera*** ye un coleópteru de la familia Chrysomelidae. Foi descrita científicamente per primer vez en 1909 por Weise.

## Referencies

## Enllaces esternos
Dylan Ourega

**Dylan Ourega**  ye un .

## Carrera
Ourega formóse nes categoríes inferiores del FC Metz. Xunióse al En Avant Guingamp en xunetu de 2024. El 18 d'ochobre de 2024 debutó na Ligue 2 contra'l Pau FC. Marcó'l so primer gol profesional el 17 d'ochobre de 2025 contra'l US Boulogne. El 21 de xineru de 2026 fichó pol Westerlo de Bélxica.

## Referencies

## Enllaces esternos
Fernando Redondo

**Fernando Carlos Redondo Neri** , más conocíu como **Fernando Redondo**, ye un .

## Referencies

## Enllaces esternos
John Wallis

**John Wallis** ( foi un relixosu inglés y matemáticu, al que se-y da parte del méritu pol desenvolvimientu del cálculu infinitesimal.

Entre 1643 y 1689 Wallis sirvió como criptógrafu principal del Parllamentu y, más tarde, de la corte real. Atribúyese-y la introducción del símbolu ∞ pa representar el conceutu d'infinitu. De manera asemeyada usó 1/∞ pa un infinitesimal. Foi contemporaneu de Isaac Newton y unu de los más grandes intelectuales de les primeres dómines modernes de la matemática.

## Referencies

## Enllaces esternos
Namoneas

Les islles Namoneas, son un grupu d'islles pertenecientes al estáu de Chuuk, unu de los cuatro estaos de los Estaos Federaos de Micronesia, nes islles Carolines. Les principales islles Chuuk son Fono, Weno, Fefen, Parem, Siis, Tonoas y Uman. Alministrativamente  en dos distritos: Nomoneas del Norte, qu'inclúi Weno (d'antiguo llamada Moen), Piis-Paneu (d'antiguo Piis-Moen) y Fono, y **Nomoneas** del Sur, qu'inclúi Tonoas (d'antiguo Dublón), Fefen ,Etten, Siis, Uman, Parem and Totiw.

## Historia
La historia documentada de Chuuk empieza col so descubrimientu pol español Alonso de Arellano en 1565. Sicasí, esti contautu nun paez tener impactu nin nos europeos nin nos chuukenses, y nun foi hasta principios del sieglu XIX que barcos de diverses nacionalidaes empezaron a entrar na llaguna de Chuuk en gran númberu. Na so mayoría yeren esploradores y nun modificaron significativamente la redolada.

Na década de 1830, el francés Dumont d'Urville esquizó les islles a xeitu, pero, tras un tracamundiu, los nativos fueron atacaos a tiros y d'Urville escapó colos sos dos pequeñes embarcaciones. De resultes, cuando l'inglés Andrew Cheyne visitó les islles Chuuk seis años dempués, foi atacáu por una apolmonante fuerza chuukense y viose obligáu a retirase. Dexó en claro que los chuukenses yeren peligrosos y traicioneros. Asina, mientres la curtia puxanza ballenera, que terminó alredor de 1860, hubo munchos menos contautos ente balleneros y chuukenses que n'otres partes de les islles Carolines.

El censu de los Estaos Federaos de Micronesia de 2010 informó xuna población de 10.233 habitantes. L'idioma faláu ye el chuukese y la filiación relixosa ye principalmente católica, con una minoría protestante. 

## Ver tamién
* Xeografía de los Estaos Federaos de Micronesia
* Xeografía d'Oceanía

## Referencies

## Enllaces esternos

*Situación de les Islles Namoneas
Tonowas

**Tonowas**, tamién conocida pol so nome n'español de **Dublón**, ye una islla na Llaguna de Chuuk (antes Truk), nos Estaos Federaos de Micronesia. Tien una superficie de 8,8 km² y la población yera de 3.200 nel momentu del últimu censu (1980). Una estrecha vía bordia la islla, lo que dexa l'accesu terrestre a los pequeños asentamientos, (Nechap, Kuchua, Sangku, Enin, Yongku y otras). Les aldees, en su mayoría, corresponden a los distritos históricos de la islla, que también incluye la islla Eten, siguiendo el camín llevaría a dos escueles y a ruines militares xaponeses, qu'inclúin los restos d'un hidroavión de anclaje y grandes tanques d'almacenamientu de combustible. Inda puede atopase un centru alministrativu xaponés que data del periodu del mandatu de les décades de 1920-1930 y que s'utiliza anguaño como un edificiu del gobiernu.

LLugares de Tonowas:

# Tonof (Tolop)
# Pata (Pada, Paata)P
# Wonpiepi (Woon Piyepi)
# Meseiren (Meseran, Mesieien, Meseeraan)
# Sapou (Sobou, Sopou, Sapwowu)
# Fankachau (Fengatau, Felkedjau, Faan Kacaw)
# Rörö (Rara, Rere, Reere)
# Monon (Moalol, Moron, Mwonon)
# Saponong (Sapotiu, Sopwonog)
# Penior (Pelior, Pellor, Perior, Peniyoor)
# Nukanap (Nuukanap)
# Penienuk (Pelieluk, Perieluk, Peniyenak
# Sapun (Sabou, Sabun, Sapwuun)
# Eten Island (Etel, Etten)
# Nukan (Nakan, Nukuan, Lugan, "Nukura", Nuukan)
# Nukura (Lukulam Nukuna, "Nukan", Nukune)
# Pone (Boenne, Boalle, Pwene), subdistrict Sonni (Soni)
# Chun (Ccun)
# Nachap (Nechap, Ledjap, Neecap)

Dublon foi el cuartel xeneral del Exércitu Imperial Xaponés mientres la Segunda Guerra Mundial. El nome xaponés de la islla yera *Natsu Shima* (o *Natsushima*), que significa "Islla de Branu". Un búnker soterrañu qu'alluga les instalaciones del cuartel xeneral, ta inscritu nel Rexistru Nacional de Llugares Históricos d'Estaos Xuníos.

## Ver tamién
* Xeografía de los Estaos Federaos de Micronesia
* Xeografía d'Oceanía

## Referencies

## Enllaces esternos

*Mapcarta, mapa de la llaguna de Chuuk
Islla Oleny

La **islla Oleny** (tamién escritu como **Oleni**) (  : ) ye una islla singular nel mar de Kara xustu unos pocos kilómetros de la mariña, sitúase al norte de la mariña d'unu de los brazos de la península de Guida nel norte de Siberia, Océanu Glacial Árticu.
Ta cubierta con tundra y barraqueres y tien de llargu 53 km, el so anchor medio ye 27 km, teniendo una superficie de 1.197 km². La so llatitú ye 72°24' N y el llargor 77°45' Y.

El mar qu'arrodia la islla Oleny ta cubierta por xelos nel iviernu y numberosos xelos flotantes inclusive nel branu, de manera que de cutiu ta xunida a la península de Guida nel continente siberianu, del que ta dixebráu por un estrechu bien pequeñu, de solu 2 km d'anchu.

La islla Oleny pertenez al okrug autónomu Yamalo-Nenets que ye la parte más meridional del óblast de Tiumen, división alministrativa de la Federación Rusa. Oleny ye tamién parte de la Reserva natural del Gran Árticu, la reserva natural más grande de Rusia.

Esta islla nun tien de confundise con otres islles aisllaes que se llamen "Oleni" o "Oleniy" (rusu : **Ostrov Oleniy**), una de les cuales atópase nel mesmu mar de Kara, nel grupu Plavnikovyye, ente que les otres tán nel Mar de Barents y el Mar Blancu.

## Esploración y cartografía temprana
La islla Oleny foi documentada per primer vegada por esploradores europeos en 1893 mientres la espedición noruega de Fridtjof Nansen a bordu del Fram. La tripulación desembarcó na islla pa llograr agua duce y reparar venaos, lo qu'inspiró el so nome rusu, que significa "Islla de los Venaos".[3] La esploración posterior tuvo llugar mientres la Espedición Polar Rusa de 1900-1902, dirixida por Eduard Toll a bordu del barcu Zarya. La espedición cartografió les carauterístiques de la rexón del mar de Kara, incluyíes les zones cercanes, y arrexuntó datos ornitolóxicos relevantes pa les poblaciones d'aves de la islla. Na década de 1920, les espediciones soviétiques a Kara realizaron estudios hidrolóxicos nel golfu de Yeniséi y les agües circundantes, documentando entá más les condiciones costeres y del xelu de la islla. Estos esfuerzos contribuyeron a les primeres cartes náutiques del remotu mar de Kara, anque la islla permaneció prácticamente ensin cartografiar en detalle hasta los estudios aéreos de mediaos del sieglu XX. 

## Islles axacentes
* Fora del estremu suroeste de la islla Oleny queden trés pequeñes islles conocíes como **[[islles Proklyatyye]]** (Проклятые острова; *Proklyatyye ostrova*) a 72° 15' N de llatitú y 77° 05' Y de llargor.
* **[[Islla Rovnyy]]** ta allugada barganal de la mariña continental, unos pocos kilómetros al este de les isles Proklyatyye.

## Referencies

## Enllaces esternos

*Mapcarta, Mapa topográficu de la islla Oleny
Pablo de Lillo Sauras

**Pablo de Lillo Sauras**  ye un artista plásticu y profesor asturianu, especializáu en pintura contemporánea. La so trayeutoria combina la creación artística cola docencia en diverses escueles d'arte d'Asturies.

## Biografía
Nació en Avilés en 1969. Estudió na Academia de Belles Artes de San Fernando y na Universidá Complutense de Madrid, onde llogró la llicenciatura en Belles Artes en 1992, na especialidá de pintura.

## Carrera docente
* Profesor na Escuela Superior d'Arte de Uviéu (2006).  
* Profesor na Escuela Superior d'Arte d'Avilés (2007-2008).  
* Impartió talleres en centros privaos y colexos, como Compasso (1993-1998), Colexu Lorenzo Novo Mier (1998-2001) y Edellweis (2012-2013).

## Trayeutoria artística
De Lillo desenvolvió una amplia actividá espositiva dende finales de los años 1980:  
* Esposiciones individuales en galeríes d'Asturies, Cantabria y Liverpool.  
* Esposiciones colectives en ciudaes como Lisboa, Barcelona, Bilbao, amás d'Alemaña y Estaos Xuníos.  

## Referencies

## Enllaces esternos
Islla Rovny

Rovny (en rusu: остров Ровный; n'español: "plana") ye xuna islla rusa nel mar d'Ojotsk, nel lejanu este Alministrativamente, pertenez al distritu de Karaginsky del krai de Kamchatka, nel Distritu Federal del lejanu Oriente. La islla alcuéntrase na badea de Penzhina, abargana de la mariña occidental de Kamchatka, a la entrada de la badea de Rekinniskaya, distritu de Tigilsky y al norte de la desaguada del ríu Pustaya. La islla tien un altor de 208 m. Al oeste atópase la islla Zubchaty.

## Xeografía
La islla Rovny tien 2,2 km de llargor y 1,4 km d'anchu. Alcuéntrase na mariña oriental de la Badea de Penzhina, dixebrada de la mariña continental por un estrechu de 6,8 km d'anchu. Alministrativamente pertenez al Krai de Kamchatka.

## Historia
Los barcos balleneros de los Estaos Xuníos d'América cruzabenlu tras les ballenes nel entornu de la islla dende 1860 hasta 1889. Llamábenla **Islla Umbrella**.

## Referencies

## Enllaces esternos

*Mapcarta, islla Rovny
Brunschvicg

**Brunschvicg** ye un apellíu. Dalgunes persones notables con esti apellíu inclúin:

* Léon Brunschvicg (1869-1944), filósofu idealista francés.
* Cécile Brunschvicg (1877-1946), política feminista francesa.
Baiona

**Baiona** ye un conceyu de la provincia de Pontevedra.

## Demografía
El conceyu tien una población de .

## Referencies

## Enllaces esternos
Annabi

**Annabi** ye un apellíu. Dalgunes persones notables con esti apellíu inclúin:

* Abu Ubaidah Yusef al-Annabi (nacíu en 1969), yihadista arxelín
* Ali Annabi (nacíu en 1939), tirador tunecín
* Amina Annabi (nacida en 1962), cantante y compositora franco-tunecina
* Dheyab Al-Annabi (nacíu en 1990), futbolista qatarín
* Hédi Annabi (1943–2010), diplomáticu tunecín
Florence Ward Stiles

**Florence Ward Stiles**  foi una arquitecta y bibliotecaria d'Estaos Xuníos qu'en 1939 foi nomada la primer conseyera pa les estudiantes muyeres nel Institutu Teunolóxicu de Massachusetts (MIT). Recibió un títulu n'arquitectura como miembru de la promoción de 1923 del MIT. Dempués de graduase, xunióse a la firma formada dafechu por muyeres Howe, Manning & Almy, Inc. La so carrera incluyó trabayu na firma Stone & Webster. Más tarde estableció una práctica privada centrada en viviendes pequeñes y na remodelación de cases históriques. En 1931 convirtióse en bibliotecaria na Rotch Library of Architecture and Planning del MIT. Xunióse al American Institute of Architects en 1943. En 1948 dimitió del so cargu como bibliotecaria de Rotch pa retomar la so práctica privada d'arquitectura.

## Referencies

## Enllaces esternos
Mary Moffat

**Mary Moffat** (nome de soltera **Mary Smith**; ) foi una misionera inglesa. Convirtióse nuna figura de referencia pa les muyeres implicaes nel trabayu misioneru. Foi la esposa de Robert Moffat, la madre de Mary Moffat Livingstone y David Livingstone foi'l so xeneru. Foi vista pola Gran Bretaña victoriana como la esposa misionera ideal y un exemplu pa les muyeres tsuana.

## Referencies

## Enllaces esternos
Vuelta a Asturies 2026

La **Vuelta a Asturies 2026** ye una competición de ciclismu per etapes que va celebrase del 23 al 26 d'abril de 2026 n'Asturies, con entamu y final n'Uviéu.

La carrera forma parte del UCI Europe Tour 2026, calendariu ciclísticu de los Circuitos Continentales UCI, dientro de la categoría 2.1.

## Referencies

## Enllaces esternos

*
The Rebound

***The Rebound*** ye una película d'Estaos Xuníos de comedia romántica de 2009 escrita y dirixida por Bart Freundlich, protagonizada por Catherine Zeta-Jones, Justin Bartha, Kelly Gould, Marcel Simoneau con Art Garfunkel y Joanna Gleason. Estrenóse en cines en dellos países a finales de 2009. Taba prevista pa estrenase nos Estaos Xuníos el 25 d'avientu de 2010, pero foi cancelada pola quiebra de la distribuidora de la película. Finalmente salió direutamente en DVD nos Estaos Xuníos el 7 de febreru de 2012.

## Repartu

## Referencies

## Enllaces esternos
Derek Warwick

**Derek Stanley Arthur Warwick**  ye un pilotu de carreres británicu retiráu, que compitió en Fórmula 1 ente  y . En carreres de resistencia, Warwick ganó'l Campeonatu Mundial de Sportprototipos y les 24 Hores de Le Mans, dambes en 1992 con Peugeot.

Nacíu en New Alresford, Warwick ye l'hermanu mayor de Paul Warwick. Fichó por Toleman en , debutando nel ; nun consiguió clasificase col TG181 hasta la última carrera de la temporada nel . En , llogró cuatro podios con Renault.

En 2005 y 2006, Warwick compitió na temporada inaugural de la fórmula Grand Prix Masters pa pilotos retiraos de Fórmula 1. Exerció como cuartu comisariu en tres Grandes Premios en 2010 y 2011. Foi presidente del British Racing Drivers Club (2011-2017), asocediendo a Damon Hill y precediendo a Paddy Hopkirk.

## Notes

## Referencies

## Enllaces esternos
Pachichu

**Patricio Cifuentes Tarracina** , más conocíu como **Pachichu**, foi un .

## Carrera
Xuegó principalmente en «Plus Ultra», el club de reserva del Real Madrid Club de Fútbol, conocíu güei como Real Madrid Castilla. Disputó un partíu de lliga col Real Madrid durante la temporada 1950-1951.

Morrió'l 26 de payares de 1989 a la edá de 63 años.

## Referencies

## Enllaces esternos
Šalovci

**Šalovci** pue referise a:

## Llocalidaes

### Eslovenia
* Šalovci, llocalidá en rexón del Drava, en conceyu Središče ob Dravi
* Šalovci, llocalidá en Transmurania
Križevci

**Križevci** pue referise a:

## Llocalidaes

### Croacia
* Križevci, ciudá y conceyu en Croacia

### Eslovenia
* Križevci, conceyu en rexón del Mura
* Križevci, llocalidá en Transmurania
Arjen Robben

**Arjen Robben**  ye un . Conocíu poles sos habilidaes de recatie, velocidá y tiros llargos, considérase unu de los meyores xugadores de la so xeneración y unu de los más grandes estremos de tolos tiempos. Ocupa'l segundu puestu ente los máximos goleadores neerlandeses (32) na UEFA Champions League y ye'l mayor asistente neerlandés (19) na competición.

Robben destacó primero col Groningen, onde foi xugador del añu na temporada 2000-01 de la Eredivisie. Dos años dempués fichó pol PSV, onde ganó'l Premiu al Xugador Mozu del Añu y un títulu d'Eredivisie. La temporada siguiente equipos importantes intentaron fichalu y, tres llargues negociaciones de trespasu, xunióse al Chelsea en 2004. El so debú col Chelsea retrasóse por una lesión, pero al recuperase ayudó al club a ganar dos títulos consecutivos de Premier League, y aportó a Xugador del Mes de la Premier League en payares de 2004. Tres una tercer temporada n'Inglaterra marcada por lesiones, Robben fichó por Real Madrid por 35 millones d'euros.

N'agostu de 2009, Robben fichó pol Bayern Munich por unos 25 millones d'euros. Na so primer temporada en Munich, el Bayern ganó la lliga, el so quintu títulu n'ocho años. Robben marcó'l gol decisivu na final de la Champions League 2013, siendo incluyíu nel equipu de la temporada. En 2014 foi incluyíu nel FIFPro World XI y nel Equipu del Añu de la UEFA, y acabó cuartu nel Balón d'Oru. N'Alemaña ganó 20 títulos, incluyendo ocho Bundesliga y cinco DFB Pokal. Durante la so llarga etapa nel Bayern, Robben destacó pola so bayurosa asociación col estremu Franck Ribéry, conocíos xuntos pol nomatu *Robbery*.

Robben foi titular na Final de la Copa Mundial de Fútbol de 2010, que los  perdieron contra . Tamién participó nes Campeonatos Europeos de la UEFA de 2004, 2008 y 2012 y nes Copes Mundiales de la FIFA de 2006 y 2014. Na última, ganó'l Balón de Bronce y foi incluyíu nel equipu ideal.

## Referencies

## Enllaces esternos
Sarasota

**Sarasota** pue referise a:

## Xeografía
* Sarasota (Florida), una ciudá de Florida.
* Condáu de Sarasota
* Badea de Sarasota

## Otros usos
* Aeropuertu Internacional de Sarasota-Bradenton
* USS ''Sarasota'', buque de la Marina de los Estaos Xuníos
Associação Ferroviária de Esportes

**Associação Ferroviária de Esportes**, comúnmente conocíu simplemente como **Ferroviária**, ye un club de fútbol brasilanu con sede n'Araraquara, São Paulo. Na temporada 2026 xuega na Série B, la segunda división del fútbol brasilanu, amás del Campeonatu Paulista Série A2, la segunda división de la lliga estatal de São Paulo.

Fundáu'l 12 d'abril de 1950, Ferroviária ye l'únicu club d'Araraquara que llegó a la primer división del Campeonatu Paulista. La meyor campaña del club nesa competición foi en 1959, cuando acabó en tercer posición. Tamién ye l'únicu club de la ciudá que compitió nel Campeonatu Brasileiro Série B. El club participó nesta competición en 1995.

L'equipu femenín disputa amás el Campeonatu Brasilanu, onde llogró'l títulu en 2014.

## Referencies

## Enllaces esternos
George Robert Gray

**George Robert Gray**  foi un zoológu y escritor inglés, que foi xefe de la seición ornitolóxica del Muséu Británicu, güei Muséu d'Historia Natural de Londres per cuarenta y un años. Foi hermanu menor del zoológu John Edward Gray y fíu del botánicu Samuel Frederick Gray.

La publicación más importante de George Gray foi *Genera of Birds* (1844-49), ilustrada por David William Mitchell y Joseph Wolf, qu'incluyó 46.000 referencies.

## Referencies

## Enllaces esternos
Silvicultura

La **silvicultura** ye la téunica d'aprovechar y trabayar les viesques.

## Ver tamién
* Inxeniería de montes

## Referencies

## Enllaces esternos